Sakeman wat saak wou laat ‘verdwyn’ wéér vas | Maroela Media
ŉ Jong sakeman van Middelburg in Mpumalanga is weer in hegtenis geneem nadat hy ook verlede jaar in hegtenis geneem en op borgtog vrygelaat is.
Die 25-jarige man is Donderdag in hegtenis geneem op bewering dat hy gepoog het om ŉ senior polisiebeampte om te koop, het brig. Hangwani Mulaudzi, woordvoerder van die Valke, gesê.
Hy sal na verwagting Vrydag in die Middelburg-landdroshof verskyn. Volgens Mulaudzi het die verdagte glo R50 000 betaal in ŉ poging om sy motor wat geskut is, terug te kry. Hy het toe glo ook ŉ verdere R70 000 betaal vir sy saak se dossier om te verdwyn.
“Prosedures is reeds aan die gang waarvolgens die verdagte die R120 000 en die luukse voertuig wat die hy tydens die beweerde misdaad gebruik het, sal verbeur.”
Die sakeman is aanvanklik in September verlede jaar in Nelspruit in hegtenis geneem waarna hy van bedrog, korrupsie en die besit van ŉ ongelisensieerde vuurwapen aangekla is. Hy is op borgtog van R200 000 vrygelaat.
Lt.genl. Godfrey Lebeya, hoof van die Valke, het die ondersoekspan geloof vir hul flink optrede.
Middelburg Mpumalanga Nelspruit
Staatsrede: ‘Ons kies om self te bou eerder as staatsafhanklikheid’
Ek wonder wie hierdie ‘jong sakeman’ is, dat sy naam nie gepubliseer kan word nie?
Met die borg bedrag sowel as die ander 2 bedrae is dit volgens my somme, ‘n redelike groot bedrag, wat ek eerder vir myself wou wou hou as om dit vir iemand anders te gee. Bly eerder eerlik en dan het jy nie nodig om jou “swaar” verdiende geld met vir iemand te gee nie.